HammAli & Navai. HammAli & Navai - qoʻshiqchilar Aleksandr Gromov (tugʻilganida Aliev boʻlgan) va Navai Bakirov dan iborat rus rep duet jamoasi. Tarix. 2016-yil 29-iyunda „Den v kalendare“ birinchi qoʻshma qoʻshigʻini yozish paytida tashkil etilgan. Duetning ikkala aʼzosi ham etnik ozarbayjonlardir. 2017-yil yanvar oyida ikkita qoʻshma duet treklar, yaʼni „Letat ne xochu“ va „Lyubov-prostuda“ studiya variantida yozildi. Bir oydan kamroq vaqt oʻtgach, duet „Ti moya ximiya“ qoʻshigʻini chiqardilar va bir oy oʻtgach, „Pamyat ne razrushit“ singlining premyerasi boʻlib oʻtdi. 2017-yil 19-aprelda Bahh Tee bilan birga yozilgan „Vmeste letat“ treki chiqdi. Oʻsha yilning may oyida duet „Privet, nu kak ti tam voobщe?“ qoʻshigʻini chiqardi. 16-iyun kuni „Fari-Tumani“ treki nashr etildi. 4-iyul kuni Jozzy bilan birgalikda „Zakrivayu glaza“ treki chiqdi. 2018-yilda „Xochesh, ya k tebe priedu“ treki taqdim etildi, buning uchun keyinchalik klip taqdim etildi, Nastya Ivleeva videoda rol oʻynadi. 2018-yil 9-mart kuni JANAVI debyut studiyaviy albomining premyerasi boʻlib oʻtdi, bu BOOM raqamli platformaning bergan maʼlumotlariga koʻra 2018-yilda eng koʻp eshitilgan albomiga aylandi. Xitga aylangan „Pustite menya na tanspol“ qoʻshigʻi uchun (Sound (2-oʻrin), Mooscle (2-oʻrin), Youtube (5-oʻrin) va hokazo chartlariga kirdi), reper Kievstoner va bloger Masha Minogarova rol oʻynagan video suratga olindi. 26-noyabrda „JANAVI: Autotomy“ albomi chiqdi. 2020 va 2021-yil boshida sanʼatkorlar tijorat jihatdan muvaffaqiyatli kompozitsiyalarni chiqarishni davom ettirdilar, biroq ayni paytda yakkaxon ijodga eʼtibor qaratila boshlandi. Shunday qilib, 2020-yil oxirida HammAli Mari Krimberi bilan qoʻshma trekni chiqaradi. Uning duetdoshi hamda jamoasining aʼzosi boʻlgan Navai esa 2020-yilda butun bir qator singllarni yozib olishga muvaffaq boʻladi. 2021-yil 4-martda guruhning solistlari jamoaning parchalanishi va yakkaxon ish boshlanishini eʼlon qilishdi. Biroq, 2021-yilning yozida ular yana qoʻshma treklarni chiqarishni davom ettirdilar.